CELEX: 62020TN0188
Language: mt
Date: 2020-03-26 00:00:00
Title: Kawża T-188/20: Rikors ippreżentat fis-26 ta’ Marzu 2020 – Close u Cegelec vs Il-Parlament

10.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/27
            
         
      Rikors ippreżentat fis-26 ta’ Marzu 2020 – Close u Cegelec vs Il-Parlament
      (Kawża T-188/20)
      (2020/C 262/37)
      Lingwa tal-kawża: il-Franċiż
      
         Partijiet
      
      
         Rikorrenti: SA Close (Harzé-Aywaille, il-Belġju) u Cegelec (Brussell, il-Belġju) (rappreżentanti: J. Rikkers u J. Teheux, avukati)
      
         Konvenut: Il-Parlament Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tikkundanna fuq bażi provviżorja l-Unjoni Ewropea rrappreżentata mill-Parlament Ewropew għall-ħlas ta’ kumpens stmat għal EUR 3 906 043 u miegħu żżid l-imgħax fiss bir-rata legali mill-ħolqien tad-dannu, jiġifieri s-27 ta’ Marzu 2015;
               
            
                  —
               
               
                  qabel ma tiddeċiedi, ir-rikorrenti jitolbu li tiġi sospiża deċiżjoni fl-istennija tas-sentenza tal-Qorti tal-Ġustizzja fil-kuntest tal-kawża attwalment pendenti bin-numru C-447/19 u jekk ikun il-każ tal-Qorti Ġenerali f’każ ta’ rinviju;
               
            
                  —
               
               
                  tirriżerva li tiddeċiedi dwar l-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jargumentaw li, jekk l-appell intiż għall-annullament tas-sentenza tad-9 ta’ April 2019 (Kawża C-447/19, Close u Cegelec vs Il-Parlament) kellu jintlaqa’ u jimplika l-annullament tad-deċiżjoni meħuda fid-19 ta’ Marzu 2015 mill-Parlament li jingħata l-kuntratt pubbliku tax-xogħlijiet dwar il-“proġett ta’ estenzjoni u ta’ tiġdid tal-bini Konrad Adenauer fil-Lussemburgu” lott numru 73 (enerġija ċentrali) riferiment INLO-D-UPIL-T-14-A04, lil Assoċjazzjoni Momentarja ENERGIE-KAD (kompost mill-kumpanniji MERSCH u SCHMITS PRODUCTION SARL u ENERGOLUX S.A) u korrelativament li ma għażilx l-offerta tar-rikorrenti, minn dan jirriżulta li, minn naħa, l-Assoċjazzjoni Momentarja ENERGIE-KAD ma setgħetx tingħażel u li, min-naħa l-oħra, ir-rikorrenti, li ddepożitaw l-offerta l-iktar baxxa, kienu imisshom ingħataw il-kuntratt, peress li l-għoti tal-kuntratt ibbaża biss fuq il-kriterju tal-prezz. Id-dannu subit huwa evalwat, b’mod provviżorju, għal 10 % tal-ammont tal-offerta tagħhom.